Johann Bernhard Basedow
Store norske leksikon,Samfunn,Utdanning og forskning,Pedagogikk,Biografier innen pedagogisk teori
Johann Bernhard Basedow var en tysk pedagog. Han var professor ved akademiet i Sorø i Danmark i årene 1753–1761, siden i hjemlandet.
Basedow var påvirket av Johann Comenius, John Locke og Jean-Jacques Rousseau og opplysningstidens tanker utviklet han en reformpedagogikk, filantropismen, som han forsøkte å sette ut i livet ved sin egen skole, Philanthropinum, i Dessau i 1774. Undervisningen var basert på menneskenaturens godhet, fysisk fostring, elevenes interesser og iakttagelsesevne og kunnskap om samtiden. Basedows ideer vakte samtidens interesse og fikk stor betydning både for en nødvendig reform av skolevesenet i flere land, blant annet i Norge, og særlig for borgerskolens utvikling. Les mer i Store norske leksikon pedagogikk reformpedagogikk filantropisme